CELEX: 32021R1951
Language: lt
Date: 2021-11-10 00:00:00
Title: Komisijos deleguotasis reglamentas (ES) 2021/1951 2021 m. lapkričio 10 d. kuriuo dėl koncesijos sutarčių vertės ribų iš dalies keičiama Europos Parlamento ir Tarybos direktyva 2014/23/ES (Tekstas svarbus EEE)

2021 11 11   
               
               
                  LT
               
               
                  Europos Sąjungos oficialusis leidinys
               
               
                  L 398/21
               
            
         KOMISIJOS DELEGUOTASIS REGLAMENTAS (ES) 2021/1951
         2021 m. lapkričio 10 d.
         kuriuo dėl koncesijos sutarčių vertės ribų iš dalies keičiama Europos Parlamento ir Tarybos direktyva 2014/23/ES
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. vasario 26 d. Europos Parlamento ir Tarybos direktyvą 2014/23/ES dėl koncesijos sutarčių suteikimo (1), ypač į jos 9 straipsnio 4 dalies antrąją pastraipą,
         kadangi:
         
                     (1)
                  
                  
                     Sprendimu 2014/115/ES (2) Taryba patvirtino Protokolą, kuriuo iš dalies keičiama Sutartis dėl viešųjų pirkimų (3), sudaryta Pasaulinėje prekybos organizacijoje. Iš dalies pakeista Sutartis dėl viešųjų pirkimų (toliau – Sutartis) yra keliašalė priemonė ir ja šalys skatinamos atverti vienos kitoms viešojo pirkimo rinkas. Sutartis taikoma visoms pirkimo sutartims, kurių vertė siekia arba viršija joje nurodytas specialiosiomis skolinimosi teisėmis išreikštas sumas (toliau – vertės ribos);
                  
               
                     (2)
                  
                  
                     vienas iš Direktyvos 2014/23/ES tikslų – tą direktyvą taikantiems perkantiesiems subjektams ir perkančiosioms organizacijoms sudaryti sąlygas kartu įvykdyti ir Sutartyje nustatytas prievoles. Siekiant užtikrinti, kad Direktyvos 2014/23/ES 8 straipsnio 1 dalyje nustatyta vertės riba atitiktų Sutartyje nustatytą koncesijos sutarčių vertės ribą, reikia peržiūrėti toje direktyvoje nustatytą vertės ribą;
                  
               
                     (3)
                  
                  
                     Direktyvos 2014/23/ES 9 straipsnio 1 dalyje Komisijai nustatytas reikalavimas vertės ribas peržiūrėti kas dvejus metus ir šios ribos turi įsigalioti nuo sausio 1 d. Taigi 2022–2023 m. ribos turėtų būti taikomos nuo 2022 m. sausio 1 d.;
                  
               
                     (4)
                  
                  
                     todėl Direktyva 2014/23/ES turėtų būti atitinkamai iš dalies pakeista,
                  
               PRIĖMĖ ŠĮ REGLAMENTĄ:
         
            1 straipsnis
            Direktyvos 2014/23/ES 8 straipsnio 1 dalyje „5 350 000 EUR“ pakeičiama į „5 382 000 EUR“.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2022 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. lapkričio 10 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 94, 2014 3 28, p. 1.
         
            (2)  2013 m. gruodžio 2 d. Tarybos sprendimas 2014/115/ES dėl Protokolo, kuriuo iš dalies keičiama Sutartis dėl viešųjų pirkimų, sudarymo (OL L 68, 2014 3 7, p. 1).
         
            (3)  OL L 68, 2014 3 7, p. 2.